שו"ת רשב"ץ (תשב"ץ)/חלק ג/רצב
שאלה רצב:

תנס.
שאלת זה לשונך בכאן הם שוחטים בקר וצאן ויצאו טריפות אם מותר לעשות מהם עם החלב שלהם הבשול מבשר מליח וחלב שקורין ישמעאל אל בלי"ע:

תשובה:
הטרפה מותרת היא בהנאה אפילו אות' שטרפה ארי שנא' ובשר בשדה טרפ' לא תאכלו לכלב תשליכון אותו ואף לדברי רבי אבהו דס"ל כל מקום שנאמר לא יאכל לא תאכל לא תאכלו אחד איסור אכילה ואחד איסור הנאה במשמע הרי הוציא הכתוב טריפ' בפי' מן הכלל כדאיתא בפ' כל שעה (כ"א ע"ב) מדכתיב לכלב תשליכון אותו וכן חלב מותר הוא בהנאה וקרא מפורש הוא חלב נבלה וחלב טריפה יעשה לכל מלאכ' וכו' וכן הזכירו זה בפי' לענין היתר בהנאה בפ' כל שעה וכ"ג ע"א) וכל זה הוא אם נזדמנו לו לאדם טריפות שהוא מותר למכרן אבל שיקנה טריפו' ויעשה בהם סחור' אסור וכדתנן במס' שביעית (פ"ז מ"ד) ציידי חיה ועופו' ודגי' שנזדמנו להם מיני' טמאים מותר למכרם ומוכח בגמרא בפ' כל שעה (כ"ג ע"א) דדוקא אם נזדמנו להם אבל לכתחלה לא דהכי אמרי' התם לענין שקלא וטריא והרי שרצים דרחמנא אמר שקץ הוא לא יאכל ותנן ציידי חיה ועופות ודגים שנזדמנו להם מינים טמאים מותר למכרן שאני התם דאמר קרא לכם שלכם יהא אי הכי אפי' לכתחלה נמי שאני התם דאמר קרא יהיו בהוייתן יהיו והעולה מזה הוא שלא התירן הכתוב אלא אם נזדמנו לו בדיעבד אבל לכתחלה לצוד אותם ולמכרן אסור וה"ה למי ששחט בהמתו ויצא' טריפ' שמותר למכרה מיד לעכו"ם וכן מוכחת הלכה דמכריזין בפ' גיד הנשה (צ"ד) שהיו מוכרין טריפות לבני חילא העכו"ם אבל לקנות טריפה לעשות סחורה אסור וכן הזהרתי' אני בכאן שהיו קצת קוני' הטריפות משכיניה' ומוכרים אות' לעכו"ם והזהרתים מזה ושמעו לקולי.
והרמב"ם ז"ל (פ"ח מהמ"א הט"ז) כתב שמותר לעשות סחורה בחלב וכן נוהגין לקנות נרות של חלב לעשות בהם סחורה והוכיח זה מהמקרא שאמר וחלב נבלה וחלב טריפה יעש' לכל מלתכה ובפ' כל שעה לא נתפרש כן יפה שיהא בו היתר יותר משאר איסורין והיוצא לנו מזה הוא כי השוחט בהמתו ויצאה טריפה שיכול למכרה לעכו"ם מיד ואם לא ימצא קונים מיד שימלח אותה עד שימצא קונים מותר אבל אם מצא קונים ומולחה להרויח אסור שזו היא סחורה לכתחלה שאסרה תור' וכן שנינו במס' שביעית פ"ז אין עושין סחורה בפירות שביעית ולא בבכורו' ולא בתרומות ולא בטרפות ולא בנבלות ולא בשקצים ורמשים ובירושלמי גרסינן במס' שביעית (שם ה"ד) כתיב טמאים הם לכם מה ת"ל וטמאים יהיו לכם אלא אחד לאיסור אכילה ואחד איסור הנאה פירוש איסור הנאה דרך סחורה ובאמת מכוער הדבר שישהא אדם טריפה בביתו זמן מרובה כדי להרויח אפי' לא מצא קונה לטרפ' שומר נפשו ירחק מזה והדבר פשוט שאם מצא קונה אפי' בזול הרבה שהוא עובר על דברי תורה אם אינו מוכרה מיד: